U-I-55/14
Natisni
Opravilna št.:
U-I-55/14
Datum odločitve:
21. 10. 2015
ECLI:
ECLI:SI:USRS:2015:U.I.55.14
Akt:
Zakon o praznikih in dela prostih dnevih v Republiki Sloveniji (Uradni list RS, št. 112/05 – uradno prečiščeno besedilo, 52/10 in 19/15) (ZPDPD), 2. odst. 1. čl. in 2. čl.

Zakon o delovnih razmerjih (Uradni list RS, št. 21/13 in 78/13 – popr.) (ZDR), 1. in 2. odst. 137. čl.
Izrek:
Zahteva za oceno ustavnosti drugega odstavka 1. člena in 2. člena Zakona o praznikih in dela prostih dnevih v Republiki Sloveniji (Uradni list RS, št. 112/05 – uradno prečiščeno besedilo,
52/10
in 19/15) ter prvega in drugega odstavka 137. člena Zakona o delovnih razmerjih (Uradni list RS, št. 21/13 in 78/13 – popr.) se zavrže.
Evidenčni stavek:
Ustavno sodišče zahtevo zavrže, če predlagatelj ne izkaže ogroženosti pravic delavcev.
Geslo:
1.2.51.3.6 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Predlagatelj - Reprezentativni sindikat za območje države.
1.5.51.1.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje zahteve - Neupravičeni predlagatelj.
1.4.51.3 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Položaj predlagatelja.
Pravna podlaga:
Člen 25.1, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Sindikat vojakov Slovenije, Slovenska Bistrica
Datum vloge:
28. 2. 2014
Vrsta odločitve:
sklep
Vrsta rešitve:
zavrženje
Dokument:
US30775
Dokument v PDF obliki:
U-I-55-14.pdf
141 KB
Prenesite datoteko
U-I-55/14-13
21. 10. 2015
SKLEP
Ustavno sodišče je v postopku za oceno ustavnosti, začetem z zahtevo Sindikata vojakov Slovenije, Slovenska Bistrica, ki ga zastopa Klemen Vogrinec, odvetnik v Slovenski Bistrici, na seji 21. oktobra 2015
sklenilo:
Zahteva za oceno ustavnosti drugega odstavka 1. člena in 2. člena Zakona o praznikih in dela prostih dnevih v Republiki Sloveniji (Uradni list RS, št. 112/05 – uradno prečiščeno besedilo,
52/10
in 19/15) ter prvega in drugega odstavka 137. člena Zakona o delovnih razmerjih (Uradni list RS, št. 21/13 in 78/13 – popr.) se zavrže.
OBRAZLOŽITEV
1. Predlagatelj izpodbija v izreku tega sklepa navedene določbe predpisov. Izpodbijani ureditvi očita neskladje z načelom enakosti pred zakonom iz drugega odstavka 14. člena Ustave ter neskladje z določbami 2. točke I. dela v zvezi z drugim odstavkom 2. člena in s tretjim odstavkom 4. člena II. dela Evropske socialne listine (Uradni list RS, št. 24/99, MP, št. 7/99 – MESL). Meni, da so delavci, ki morajo na praznik delati, v neenakem položaju v primerjavi z delavci, ki so na praznični dan doma. Delavci, ki so na praznik doma, naj bi bili v veliko boljšem položaju od delavcev, ki na praznik delajo, saj naj bi, razen dodatka za delo na praznik, vsi prejeli enako plačilo. Predlagatelj zatrjuje obstoj protiustavne pravne praznine.
2. Reprezentativni sindikat za območje države za posamezno dejavnost ali poklic lahko na podlagi enajste alineje prvega odstavka 23.a člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) začne postopek za oceno ustavnosti oziroma zakonitosti predpisa le, če so ogrožene pravice delavcev. Ta pogoj v obravnavani zadevi ni izkazan. Kot gre razumeti zahtevo, je v obravnavani zadevi sporno to, da delavci za delo na praznik oziroma na dela prost dan naj ne bi prejeli dovolj visokega plačila za takšno delo. Zgolj nižje plačilo prazničnega dela pa še ne pomeni ogroženosti pravic delavcev v smislu omenjene procesne predpostavke iz enajste alineje prvega odstavka 23.a člena ZUstS. Kot izhaja iz ustaljene ustavnosodne presoje, namreč za izpolnjenost tega pogoja ne zadostuje zgolj zmanjšanje ali poslabšanje pravic delavcev. Glede na navedeno je Ustavno sodišče zahtevo zavrglo.
3.
Ustavno sodišče je sprejelo ta sklep na podlagi prvega odstavka 25. člena ZUstS v sestavi: predsednik
mag. Miroslav Mozetič
ter sodnice in sodniki dr. Mitja Deisinger,
dr. Dunja Jadek Pensa, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec.
Sklep je sprejelo s šestimi glasovi proti dvema. Proti sta glasovali sodnici
Korpič – Horvat in Sovdat.
mag. Miroslav Mozetič
Predsednik